ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
உலகின் விருப்பமான செலவு குறைந்த சுகாதார இடமாக இந்தியா வேகமாக வளர்ந்து வருகிறது: டாக்டர் ஜிதேந்திர சிங்
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், உலகின் விருப்பமான செலவு குறைந்த சுகாதார இடமாக இந்தியா வேகமாக வளர்ந்து வருகிறது என்று கூறினார். நோய்த்தடுப்பு சுகாதாரம் மற்றும் ஒருங்கிணைந்த சுகாதாரம் ஆகிய துறைகளில் இந்தியா ஏற்கனவே முன்னிலை வகிக்கிறது என்று அவர் மேலும் கூறினார்.
ஜம்முவின் கன்வென்ஷன் சென்டரில் ஸ்ரீ மாதா வைஷ்ணோ தேவி நாராயணா சூப்பர் ஸ்பெஷாலிட்டி மருத்துவமனை ஏற்பாடு செய்த இந்திய ஓட்டோரினோலரிங்காலஜி தலை மற்றும் கழுத்து அறுவை சிகிச்சை அகாடமியின் வருடாந்திர மாநாட்டைத் தொடங்கி வைத்து டாக்டர் ஜிதேந்திர சிங் இவ்வாறு கூறினார்.
ஆயுஷ்மான் பாரத் இதுவரை உலகின் மிகச் சிறந்த மருத்துவ காப்பீட்டுத் திட்டமாகும் என்றும், அதை உருவாக்கிய பெருமை பிரதமர் நரேந்திர மோடியையே சாரும் என்றும் டாக்டர் ஜிதேந்திர சிங் கூறினார். ஏற்கனவே இருக்கும் ஒரு நோய்க்கு கூட காப்பீடு பெறுவதற்கான விருப்பத்தை வழங்கும் உலகின் ஒரே சுகாதார காப்பீட்டுத் திட்டம் இதுவாகும், எடுத்துக்காட்டாக, இன்று ஒரு நபருக்கு புற்றுநோய் இருப்பது கண்டறியப்பட்டால், அதன் பிறகு அவர் சென்று காப்பீட்டுக்கு பதிவு செய்துகொண்டு சிகிச்சைக்கான நிதி உதவியைப் பெறலாம், இது வளர்ந்த நாடுகளில் கூட எங்கும் காணப்படவில்லை, டாக்டர் ஜிதேந்திர சிங் மேலும் கூறினார்.
ஆயுஷ்மான் பாரத் கொண்டு வருவதன் மூலம், சுகாதார சேவை வழங்கலின் துறைசார் மற்றும் பிரிவு அணுகுமுறையிலிருந்து விரிவான தேவை அடிப்படையிலான சுகாதார சேவைக்கு இந்தியா நகர்ந்துள்ளது என்று டாக்டர் ஜிதேந்திர சிங் கூறினார்.
கடந்த 9 ஆண்டுகளில் இந்தியா செலவு குறைந்த மருத்துவ சிகிச்சைக்கான இடமாக மாறியுள்ளது, மேலும் 2014 ஆம் ஆண்டில் பிரதமர் திரு நரேந்திர மோடி பதவியேற்றதிலிருந்து கொண்டு வந்த பல முன்னோடி சுகாதார சீர்திருத்தங்கள் மற்றும் சாத்தியமான ஏற்பாடுகள் காரணமாக இது சாத்தியமானது. முன்பு இந்தியா எந்தவொரு தடுப்பு சுகாதாரத்திற்கும் பெயர் பெற்றது இல்லை, ஆனால் இன்று டி.என்.ஏ கோவிட் தடுப்பூசி, உலகின் முதல் நாசி வழி கோவிட் தடுப்பு மருந்து, இந்தியாவின் முதல் உள்நாட்டில் உருவாக்கப்பட்ட தடுப்பூசி, கர்ப்பப்பை வாய்ப் புற்றுநோயைத் தடுப்பதற்கான "செர்வாவாக்" மற்றும் பல்வேறு நோய்களுக்கான பல தடுப்பூசிகளை உற்பத்தி செய்ததன் மூலம் இந்தியா உலகின் தடுப்பூசி மையமாக அங்கீகரிக்கப்பட்டுள்ளது என்று டாக்டர் ஜிதேந்திர சிங் மேலும் கூறினார்.
இந்த அரசாங்கத்தின் முதல் முன்னுரிமை சுகாதாரத்திற்கு உள்ளது, வெறும் 145 மருத்துவக் கல்லூரிகளில் இருந்து, இந்த எண்ணிக்கை 260 ஆக உயர்ந்துள்ளது, 16 எய்ம்ஸ், நூற்றுக்கணக்கான டயாலிசிஸ் மையங்கள் போன்றவை தற்போது இயங்கி வருகின்றன. ஸ்டார்ட் அப் சுற்றுச்சூழல், விண்வெளி தொழில்நுட்பம், சமீபத்தில் சந்திரயான் -3 ஏவப்பட்டது, குவாண்டம் தொழில்நுட்பம் போன்றவற்றில் இந்தியா ஒரு பெரிய முன்னேற்றத்தை அடைந்துள்ளது என்று டாக்டர் ஜிதேந்திர சிங் மேலும் கூறினார்.
ஐ.ஏ.ஓ.எச்.என்.எஸ் தலைவர்  பத்மஸ்ரீ டாக்டர் மோகன் காமேஸ்வரன், ஐ.ஏ.ஓ.எச்.என்.எஸ் தலைவர்  டாக்டர் மதன் காப்ரே, ஐ.ஓ.ஏ.எச்.என்.எஸ் இயக்குநர் டாக்டர் பி.விஜயகிருஷ்ணன், ஐ.ஓ.ஏ.எச்.என்.எஸ் அமைப்பு தலைவர் டாக்டர் சுனில் கோட்வால், ஐ.ஓ.ஏ.எச்.என்.எஸ் அமைப்பு செயலாளர் டாக்டர் ரோஹன் குப்தா, டாக்டர் ஐ.பி.சிங் மற்றும் டாக்டர் ஆர்.எஸ்.ஆனந்த் குமார் ஆகியோர் கலந்து கொண்டனர்.
ஆயுஷ்
ஜாம்நகரில் உள்ள குஜராத் ஆயுர்வேத பல்கலைக்கழக வளாகத்தில் உள்ள ஆயுர்வேத கல்வி நிறுவனங்கள் தொகுப்புக்கு தேசிய முக்கியத்துவம் வாய்ந்த கல்வி நிறுவன அந்தஸ்து வழங்க அமைச்சரவை ஒப்புதல்
ஜாம்நகரில் உள்ள குஜராத் ஆயுர்வேத பல்கலைக்கழக வளாகத்தில் இருக்கும்  முதுநிலை ஆயுர்வேத பயிற்சி மற்றும் ஆராய்ச்சிக்கான கல்விக்கழகம்  ஸ்ரீ குலாப்குன்வெர்பா ஆயுர்வேத மகாவித்யாலயா  மருந்துப் பிரிவு உள்ளிட்ட ஆயுர்வேத மருந்துகள் விஞ்ஞான கல்விக்கழகம் ஆகியவற்றை ஒருங்கிணைத்தும், யோகா மற்றும் இயற்கை மருத்துவக் கல்வி மற்றும் ஆராய்ச்சிக்கான மகரிஷி பதஞ்சலி கல்வி நிறுவனத்தை ஆயுர்வேதத் துறையில் உள்ள கல்வி மற்றும் ஆராய்ச்சிக்கான ஸ்வத்விருத்தா கல்வி நிறுவனத்துக்கு உட்படுத்தியும், தேசிய முக்கியத்துவம் வாய்ந்த கல்வி நிறுவன அந்தஸ்து வழங்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
ஜாம்நகரில் உள்ள ஆயுர்வேத பயிற்சி மற்றும் ஆராய்ச்சிக் கல்விக் கழகத்தை தேசிய முக்கியத்துவம் வாய்ந்த கல்வி நிறுவனமாக அறிவிப்பதற்கான மசோதா வரவிருக்கும் நாடாளுமன்றக் கூட்டத்தொடரில் அறிமுகம் செய்யப்படும்.
இந்தியாவில் பொது சுகாதார சவால்களை எதிர்கொள்ள ஆயுஷ் முறைகளின் பங்களிப்பு அதிகரித்து வருவதைக் கருத்தில் கொண்டு தேசிய முக்கியத்துவம் வாய்ந்த அந்தஸ்து அளிப்பது பொது சுகாதாரத்தில் ஆயுர்வேதத்தின் பங்களிப்பை அதிகப்படுத்த உதவும். ஆயுர்வேத முறைகளின் தடுப்பு மற்றும் குணப்படுத்தும் அணுகுமுறைகளால் குறைந்த செலவில் ஆரோக்கியம் கிடைக்கும். இதனால் ஆயுர்வேதத்தை வலுப்படுத்துவது, அரசின் செலவினத்தையும் குறைக்கும்.
------
(Visitor Counter : 85
மனித வள மேம்பாட்டு அமைச்சகம்
மத்திய கல்வி அமைச்சர், வாரங்கல் தேசிய தொழில்நுட்பக் கழகத்தின் 18 ஆவது பட்டமளிப்பு விழாவில் கலந்து கொண்டு, அதன் 3 புதிய கட்டிடங்களைத் திறந்து வைப்பு
வாரங்கல் தேசிய தொழில்நுட்பக் கழகத்தின் 18 ஆவது பட்டமளிப்பு விழாவில், மெய்நிகர் வாயிலாகக் கலந்துகொண்டு, மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' தொழில்நுட்பக் கழகத்தின் 3 புதிய கட்டிடங்களையும் திறந்து வைத்தார். பண்டித மதன் மோகன் மால்வியா கல்வி பயிற்சி மையம், விஸ்வேஸ்வரய்யா திறன் மேம்பாட்டு மையம், சர்தார் வல்லபாய் பட்டேல் விருந்தினர் இல்லம் ஆகிய மூன்று கட்டிடங்களைத் திறந்து வைத்தபின் வாரங்கல் தேசிய தொழில்நுட்பக் கழகத்தின் வளாகத்தில் உள்ள ருத்ரமாதேவி பெண்கள் விடுதிக்கான அடிக்கல்லையும் அமைச்சர் நாட்டினார். கொவிட்-19 பரவல் காலத்தில் பாதுகாப்பினை கருத்தில்கொண்டு மெய்நிகர் தொழில்நுட்பம் வாயிலாக மாணவர்களுக்குப் பட்டமளிப்பு தொப்பிகள் வழங்கப்பட்டது.
நிகழ்ச்சியில் பேசிய அமைச்சர் திரு ரமேஷ் பொக்ரியால் 'நிஷாங்க்', மாணவர்கள் பல்வேறு சவால்களையும் தடைகளையும் தாண்டி வித்தியாசமான சிந்தனைகளை வளர்த்துக்கொள்ள வேண்டும் என்று வலியுறுத்தினார். அனைவருக்கும் சமமான, மாணவர்கள் எளிதில் பெறக் கூடிய வகையிலான கல்வியை வழங்குவதே கல்வித்துறை சீர்திருத்தங்களின் முக்கிய குறிக்கோள் ஆகும் என்று அவர் குறிப்பிட்டார்.
கல்வித் துறையில் இந்தியாவை முதன்மை நாடாக உருவாக்கும் முயற்சியில் பிரதமர் திரு நரேந்திர மோடி தலைமையிலான இந்திய அரசு பல்வேறு திட்டங்களை அறிவித்து வருவதாக அமைச்சர் திரு பொக்ரியால் தெரிவித்தார்.
மேக் இன் இந்தியா, டிஜிட்டல் இந்தியா, ஸ்டார்ட் அப் இந்தியா மற்றும் ஸ்டாண்ட் அப் இந்தியா போன்ற திட்டங்களை குறிப்பிட்ட அமைச்சர், இதுபோன்ற திட்டங்களால் உலக அளவில் முதலீடு செய்வதற்கு உகந்த நாடாக இந்தியா வளர்ந்து இருப்பதாகவும், 21 ஆவது நூற்றாண்டின் பொன் இந்தியாவை நோக்கி செயல்பட்டு வருவதாகவும் கூறினார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666862
-----
(Visitor Counter : 60
சிறப்பு சேவைகள் மற்றும் கட்டுரைகள்
சென்னை பத்திரிகை தகவல் அலுவலக கூடுதல் தலைமை இயக்குநராக திரு.எம்.அண்ணாதுரை இன்று பொறுப்பேற்பு
சென்னையில் உள்ள மத்திய அரசின் பத்திரிகை தகவல் அலுவலகத்தின் கூடுதல் தலைமை இயக்குநராக திரு எம்.அண்ணாதுரை இன்று பொறுப்பேற்றுக் கொண்டார்.
இந்திய தகவல் பணி அதிகாரியான திரு.அண்ணாதுரை, இதற்கு முன்பு சென்னை பொதிகை தொலைக்காட்சி செய்திப் பிரிவு இயக்குநர், மண்டல மக்கள் தொடர்பு அலுவலகத்தின் இயக்குநர் உள்ளிட்ட பல்வேறு உயர் பொறுப்புகளை வகித்துள்ளார்.
நிதி, சட்டம், செய்தி ஒலிபரப்பு, ஜவுளித் துறைகளில் அமைச்சர்களின் தனிச் செயலாளராகவும் சிறப்புப் பணி அலுவலராகவும் அவர் பணியாற்றியுள்ளார்.
திரு.அண்ணாதுரை, 1995-ஆம் ஆண்டு குடிமைப்பணியாளர் தேர்வில் வெற்றி பெற்று இந்திய தகவல் பணியில் இணைந்தார்.
(Visitor Counter : 106
பிரதமர் அலுவலகம்
ஜப்பானின் ஃபாஸ்ட் ரீடெய்லிங் கோ லிமிடெட்டின் தலைவர் மற்றும் செயல்அதிகாரி திரு.தடாஷி யனாயுடன் பிரதமர் மோடி சந்திப்பு
குவாட் உச்சி மாநாட்டில் பங்கேற்பதற்காக பிரதமர் மோடி ஜப்பான் சென்றுள்ளார். இந்த பயணத்தின் ஒருபகுதியாக, டோக்கியோவில், ஆடை நிறுவனமான யுனிக்லோவின் தாய் நிறுவனமான ஃபாஸ்ட் ரீடெய்லிங் கோ லிமிடெட்டின் தலைவர் மற்றும் செயல் அதிகாரியான திரு.தடாஷி யனாயை சந்தித்து பேச்சுவார்த்தை நடத்தினார்.
அப்போது, இந்தியாவில் வேகமாக வளர்ந்து வரும் ஜவுளி மற்றும் ஆடைச்சந்தை குறித்தும், இந்தியாவில் உள்ள ஜவுளி உற்பத்தி திட்டங்களுக்கான முதலீட்டு வாய்ப்புகள் தொடர்பாகவும் இருவரும் பேச்சுவார்த்தை நடத்தினர்.
வெளிநாட்டு முதலீட்டாளர்கள் இந்தியாவில் எளிதாக வணிகம் செய்யும் விதமாக, தொழில்துறை மேம்பாடுகள், உள்கட்டமைப்பு வசதி, வரிவிதிப்பு மற்றும் தொழிலாளர்கள் துறை உள்ளிட்டவற்றில் செயல்படுத்தப்பட்டு வரும் சீர்திருத்தங்கள் தொடர்பாக மோடி அப்போது எடுத்துரைத்தார்.
ஜவுளி உற்பத்தி மையமாக வளர்ந்து வரும் இந்தியாவின், பிரதம மந்திரி - மித்ரா திட்டத்தில் பங்கேற்குமாறு யுனிக்லோ நிறுவனத்துக்கு பிரதமர் மோடி அழைப்பு விடுத்தார்.
நிலக்கரி அமைச்சகம்
73 அனல் மின் நிலையங்களை உள்ளடக்கிய நிலக்கரி இணைப்புகளின் நான்கு சுற்று முறைப்படுத்தல் காரணமாக 92.16 மெட்ரிக் டன் நிலக்கரியை முறைப்படுத்தி ஆண்டுக்கு சுமார் ரூ.6420 கோடி சேமிக்க முடிந்துள்ளது
நிலக்கரி சுரங்கங்களில் இருந்து நுகர்வோருக்கு நிலக்கரி கொண்டு செல்வதில் உள்ள தூரத்தை குறைக்கவும், அதன் மூலம் போக்குவரத்து செலவுகளை குறைக்கவும், நிலக்கரி அடிப்படையிலான மின் உற்பத்தியில் செயல்திறனை அதிகரிக்கவும் நிலக்கரி இணைப்புகளை முறைப்படுத்துதல் என்ற கொள்கை முன்முயற்சியை நிலக்கரி அமைச்சகம் தொடங்கியுள்ளது. மின்துறையில் நிலக்கரி இணைப்பு முறைப்படுத்துதல் காரணமாக சுரங்கங்களில் இருந்து மின் நிலையங்களுக்கு போக்குவரத்து செலவு குறைந்துள்ளது. இதனால் நிலக்கரி அடிப்படையிலான மின் உற்பத்தி நிலையங்கள் கூடுதல் திறனுடன் செயல்பட வழிவகுத்துள்ளது.
ஜூன், 2014-ல் அமைக்கப்பட்ட அமைச்சகங்களுக்கு இடையிலான பணிக்குழுவின்  பரிந்துரை அடிப்படையில், மாநில / மத்திய பொதுத்துறை நிறுவனங்களுக்கான இணைப்பு முறைப்படுத்துதல் தொடக்கத்தில் செயல்படுத்தப்பட்டது. தனியார் துறை மின் உற்பத்தியாளர்களின்  இணைப்புகளை சரிசெய்ய மற்றொரு ஐஎம்டிஎஃப் ஜூலை 2017-ல் அமைக்கப்பட்டது.
இதுவரை, 73 அனல் மின் நிலையங்களை உள்ளடக்கிய நான்கு சுற்று இணைப்பு முறைப்படுத்துதல் நடந்துள்ளது. இதனால் மொத்தம் 92.16 மில்லியன் டன்  நிலக்கரி அனுப்புவதை முறைப்படுத்தி ஆண்டுக்கு சுமார் ரூ.6420 கோடி சேமிக்க முடிந்துள்ளது.
நிலக்கரி இணைப்பை முறைப்படுதுவது நிலக்கரி பொதுத்துறை நிறுவனங்கள் செயல்திறனை மேம்படுத்துவதோடு மட்டுமல்லாமல், செலவுகளைக் குறைக்கின்றன; நிலையான எரிசக்தி சூழல் அமைப்பை ஊக்குவிக்கின்றன. நிலக்கரி அமைச்சகத்தின் புதுமையான கொள்கை முன்முயற்சி செயல்திறன், மலிவு மற்றும் சுற்றுச்சூழல் பொறுப்பு ஆகியவற்றைத் தடையின்றி ஒருங்கிணைக்கும் எதிர்காலத்தைத் தொடர்ந்து வடிவமைக்கிறது.
உள்துறை அமைச்சகம்
உலகச் சுற்றுச்சூழல் தினத்தையொட்டி மத்திய உள்துறை அமைச்சர் திரு.அமித் ஷா வெளியிட்ட செய்தி.
பழங்காலம் முதலே, இயற்கையைப் பாதுகாப்பதில் வளமையான பாரம்பரியத்தையும், ஆழ்ந்த புலமையையும் இந்தியா பெற்றுள்ளதாக மத்திய உள்துறை அமைச்சர் அமித்ஷா தெரிவித்துள்ளார். உலக சுற்றுச்சூழல் தினத்தை ஒட்டி அவர் வெளியிட்டுள்ள செய்தியில், சுற்றுச்சூழலை வழிபடுவது மற்றும் பாதுகாப்பதற்கான பல்வேறுபட்ட வழிகள், நமது கலாச்சாரத்தில் பின்னிப்பிணைந்துள்ளன. இந்த உலக சுற்றுச்சூழல் தினத்தில், சிறந்த எதிர்காலத்துக்காக நமது சுற்றுச்சூழலைப் பாதுகாக்க உறுதியேற்போம் என்று கேட்டுக் கொண்டுள்ளார்.
(Visitor Counter : 167
குடியரசுத் தலைவர் செயலகம்
டாக்டர் அம்பேத்கரின் 127வது பிறந்த நாளையொட்டி மத்தியப் பிரதேசத்தில் குடியரசுத் தலைவர் பேச்சு
டாக்டர் பி.ஆர். அம்பேத்கரின் 127வது பிறந்தநாளையொட்டி, மத்தியப் பிரதேசம் மஹவ் நகரில் நடைபெற்ற நிகழ்ச்சியில் குடியரசுத் தலைவர் திரு. ராம்நாத் கோவிந்த் 14.04.2018 அன்று சிறப்புரை ஆற்றினார். முன்னதாக அவர் டாக்டர் அம்பேத்கர் நினைவிடத்தில் மலர் தூவி அஞ்சலி செலுத்தினார். டாக்டர் அம்பேத்கர் பிறந்த இடத்தில் அமைக்கப்பட்ட நினைவிடத்தில் அஞ்சலி செலுத்திய முதல் குடியரசுத் தலைவர் ராம்நாத் கோவிந்த் ஆவார்.
பின்னர் கூட்டத்தில் பேசிய குடியரசுத் தலைவர், “டாக்டர் பி.ஆர். அம்பேத்கர் வழிகாட்டுதலில் தலைமையின் கீழ் உருவாக்கப்பட்ட இந்திய அரசியல் அமைப்புச் சட்டத்தின் கீழ் சமூக, பொருளாதார வேறுபாடுகளைக் கடந்து அனைத்து இந்தியர்களும் சமமான குடிமக்கள் என்ற நிலை உருவானது. ஒவ்வொரு இந்தியக் குடிமகனும் கவுரமான, கண்ணியமான வாழ்க்கை வாழ்வதற்கு இந்த அடிப்படை உரிமை உறுதி செய்கிறது. அதே சமயத்தில், அனைத்துக் குடிமக்களுக்கும் அவர்களின் பொருளாதார நிலை, சமூகப் பின்புலம் ஆகியவற்றைக் கருத்தில் கொள்ளாமல் வாக்களிக்கும் உரிமையையும் அரசியல் அமைப்புச் சட்டம் அளிக்கிறது.
இந்த இரு உரிமைகளும் காலம்காலமாக ஒடுக்கப்பட்டோர், ஏழை மக்கள், நலிந்த பிரிவினர் ஆகியோருக்கு மிகவும் முக்கியத்துவம் வாய்ந்தன. அரசியல் அமைப்புச் சட்டம் அளித்துள்ள அனைத்து அதிகாரங்களையும் முறையாகக் கடைப்பிடிப்பதற்கு இந்த உரிமைகளும், டாக்டர் அம்பேத்கர் வலியுறுத்திய கல்வியும் மிக மிக முக்கியத்துவம் வாய்ந்தவை. நமது நாடு ஜனநாயக மரபுப்படி இயங்குகிறது. தேர்தல்கள் நடத்தப்பட்டு அரசாங்கங்கள் அமைக்கப்படுகின்றன. குடிமக்களின் எதிர்காலம் அதை நோக்கிய பாதையில் செல்கின்றது. இந்நிலையில், மக்களுக்குச் சவால்களையும் வாய்ப்புகளையும் எதிர்கொள்ள வேண்டும் என்பது குறித்தும் தங்களது ஜனநாயக உரிமைகளைப் புத்திசாலித்தனமாகப் பயன்படுத்த வேண்டிய தேவை குறித்தும் விழிப்புணர்வு ஊட்ட வேண்டியது அவசியம் ஆகும்” என்றார்.
குடியரசுத் தலைவரின் உரையின் விவரத்தை அறிய இணையதளம் : http://pib.nic.in காணவும்.
-----
(Visitor Counter : 103
சுகாதாரம் மற்றும் குடும்ப நலத்துறை அமைச்சகம்
உலக பொருளாதார மன்றத்தின் பொது நம்பிக்கை குழுமத்தின் எல்லைத்தாண்டிய செயல்பாடுகளை சீரமைப்பதற்கான நிகழ்ச்சியில் டாக்டர் ஹர்ஷ் வர்தன் உரையாற்றினார்
உலக பொருளாதார மன்றத்தின் பொது நம்பிக்கை குழுமத்தின் எல்லை தாண்டிய செயல்பாடுகளை சீரமைப்பதற்கான நிகழ்ச்சியில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் இன்று உரையாற்றினார்
எல்லைகளை மீண்டும் திறப்பதற்கும், அத்தியாவசிய பயணங்கள், சுற்றுலா மற்றும் வர்த்தகம் ஆகியவற்றை பாதுகாப்பான மற்றும் நீடித்த வகையில் மேற்கொள்வதற்கும் தேவையான கொள்கைகள், நடைமுறைகள் மற்றும் கூட்டு நடவடிக்கைகளை விவாதிப்பது இந்த கூட்டத்தின் நோக்கமாகும்.
எல்லைத் தாண்டிய போக்குவரத்தை கொவிட்-19 எவ்வாறு பாதித்தது என்பது குறித்து பேசிய அமைச்சர், “அனைத்து சமூகங்களையும், தனிநபர்களையும் பாதிக்கும் வகையில், உலக பொருளாதாரத்தை பெருந்தொற்று கடுமையாக தாக்கியுள்ளது,” என்றார்.
துரித ஆபத்து மதிப்பீடு மற்றும் ஆபத்தை குறைத்தல் ஆகியவற்றின் முக்கியத்துவம் குறித்து பேசிய டாக்டர் ஹர்ஷ் வர்தன், “பொது சுகாதார அவசரங்கள் குறித்த முக்கியமான தகவல்களை தெளிவாகவும், வெளிப்படையாகவும், துரிதமாகவும் ஆய்வு செய்து பகிர்ந்து கொள்வதன் மூலம் பொது சுகாதாரம், வர்த்தகம் மற்றும் போக்குவரத்து ஆகியவற்றுக்கிடையே சமநிலையை எட்ட வேண்டும்,” என்று கூறினார்.
மேலும் பேசிய அவர், “இவ்வாறான எல்லைத் தாண்டிய போக்குவரத்துகளை உருவாக்குவதற்கு, சுகாதாரம், விமான சேவைகள், போக்குவரத்து மற்றும் சுற்றுலா துறைகளில் உள்ளவர்களிடையே ஒத்துழைப்பு தேவை. இதன் மூலம் பொருளாதாரத்திற்கு மேற்கொண்டு ஏற்படும் பதிப்புகளை தவிர்க்கலாம்” என்றார்.(Visitor Counter : 158
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கான நாட்டின் முதல் இலவச உதவி எண் : 14567
மூத்த குடிமக்களுக்கான நாட்டின் முதல் இலவச உதவி எண் : 14567 வெளியிடப்பட்டுள்ளது. இது மூத்த குடிமக்களுக்குத் தேவையான தகவல்களையும், வழிகாட்டுதல்களையும் இலவசமாக வழங்குகிறது.
2050ஆம் ஆண்டுக்குள் இந்தியாவில் 20 சதவீதம் பேர் அதாவது 300 மில்லியனுக்கும் மேற்பட்டோர் மூத்த குடிமக்களாக இருப்பர் என எதிர்பார்க்கப்படுகிறது. இவர்களுக்குத் தேவைப்படும் உதவிகளுக்கான தேவை அதிகரிப்பதைக் கருத்தில் கொண்டு, அவர்கள் சந்திக்கும் பிரச்னைகளையும், சவால்களையும் நிவர்த்தி செய்வதற்கு நாடு முழுவதுமான இலவச உதவி மைய எண் - 14567ஐ வெளியிட்டுள்ளது. இது முதியோர் உதவி எண் என அழைக்கப்படுகிறது.
ஓய்வூதிய விஷயங்கள், சட்ட விஷயங்கள், உணர்வுப்பூர்வமான ஆதரவு போன்ற தகவல்களும், வழிகாட்டுதல்களும் இந்த உதவி எண் மூலம் இலவசமாக வழங்கப்படுகின்றன. துஷ்பிரயோக பிரச்சினைகள் இருந்தாலும், இந்த உதவி மையம் தலையிடுகிறது. வீடுகள் இன்றி தவிக்கும் முதியோரையும் இந்த உதவி மையம் மீட்கிறது.
அனைத்து குடிமக்களுக்கும் தேவையான தகவல்களையும், அன்றாட பிரச்னைகளுக்கான வழிகாட்டுதல்களையும் வழங்குவதே இந்த முதியோர் உதவி எண்ணின் நோக்கமாகும்.
.டாடா அறக்கட்டளை அமைப்பின் முயற்சியில், விஜயவாஹினி அறக்கட்டளையுடன் இணைந்து தெலங்கானா அரசு ஒத்துழைப்புடன் ஐதராபாத்தில் உள்ள முதியோர்களுக்கு உதவ கடந்த 2017ஆம் ஆண்டு இந்த முதியோர் உதவி மைய எண் தொடங்கப்பட்டது.
இன்று, இந்த முதியோர் உதவி எண்ணை நாடு முழுவதும் செயல்படுத்த டாடா அறக்கட்டளையும், என்எஸ்இ அறக்கட்டளையும் மத்திய அரசுடன் தொழில்நுட்பப் பங்குதாரராக இணைந்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758880
-----
(Visitor Counter : 274
வணிகம் மற்றும் தொழில்துறை அமைச்சகம்
இந்தோ- பசிபிக் பொருளாதாரக் கூட்டமைப்பின் அமைச்சர்கள் அளவிலான கூட்டத்தில் பயனுள்ள விவாதங்கள் மேற்கொள்ளப்பட்டதாக மத்திய அமைச்சர் திரு பியூஷ் கோயல் அறிவிப்பு
இந்தோ- பசிபிக் பொருளாதாரக் கூட்டமைப்பின் அமைச்சர்கள் அளவிலான கூட்டத்தின்போது வெளிப்படையான இந்தோ- பசிபிக் பிராந்தியத்தில் பகிரப்பட்ட நலனுடன் ஒருமித்த, விதிகளின் அடிப்படையில், வெளிப்படைத் தன்னை வாய்ந்த நாடுகளின் குழுவை ஒன்றிணைக்க பயனுள்ள விவாதங்கள் நடைபெற்றதாக மத்திய வர்த்தகம் மற்றும் தொழில் துறை, நுகர்வோர் விகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார்.
விவாதத்தின் அனைத்து பிரிவுகளிலும் இந்தியா தீவிரமாக கலந்து கொண்டதை சுட்டிக் காட்டிய அமைச்சர், விநியோக சங்கிலி, வரி மற்றும் ஊழல் தடுப்பு மற்றும் தூய்மையான எரிசக்தி ஆகிய நான்கில் மூன்று தூண்களின் வெளிப்பாடுகளில் இந்தியா திருப்தி தெரிவித்து அவற்றில் இணைந்ததாகத் தெரிவித்தார்.
சுற்றுச்சூழல், தொழிலாளர், மின்னணு வர்த்தகம் மற்றும் பொது கொள்முதல் சம்பந்தமான உறுதிப்பாடுகள் தேவைப்படும் வர்த்தகத்தை பிரதானமாகக் கொண்ட ஒரு தூணின் திட்ட வடிவமைப்பு தொடர்ந்து மேற்கொள்ளப்பட்டு வருவதாக அமைச்சர் குறிப்பிட்டார்.
நியாயமான, வெளிப்படைத் தன்மை வாய்ந்த மற்றும் விதிகளின் அடிப்படையிலான வர்த்தகத்தில் நம்பிக்கைக் கொண்டுள்ள நாடுகளிடையே வர்த்தகத்திற்கான விதிகளை எதிர்காலத்தில் இந்த 14 நாடுகளின் குழுவினர் இணைந்து வடிவமைப்பார்கள் என்றும் அமைச்சர் நம்பிக்கை தெரிவித்தார்.
லாஸ் ஏஞ்சல்ஸில் நடைபெற்ற கூட்டத்திற்கு இடையே, ஆஸ்திரேலியா நாட்டின் வர்த்தக அமைச்சர் திரு டான் ஃபேரல் மற்றும் இந்தோனேசியாவின் பொருளாதார விவகாரங்கள் அமைச்சர் திரு ஏர்லங்கா ஹர்டார்டோ ஆகியோரை திரு பியூஷ் கோயல் சந்தித்து, இருநாடுகளின் வர்த்தகம் மற்றும் முதலீட்டை அதிகரிப்பது பற்றி ஆலோசனை நடத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1858243
•••••••••••••
(Visitor Counter : 129
மனித வள மேம்பாட்டு அமைச்சகம்
தேசிய வருவாய் மற்றும் தகுதியுடன் கூடிய கல்வி உதவித் திட்டத்தின் கீழ் தேசிய கல்வி உதவித் தொகை இணையதளத்தில் விண்ணப்பிப்பதற்கு  31 அக்டோபர் 2022 கடைசி நாளாகும்
தேசிய வருவாய் மற்றும் தகுதியுடன் கூடிய கல்வி உதவித் திட்டத்தின் கீழ் 2022-2023 ஆம் ஆண்டிற்காக விண்ணப்பிப்பதற்கு 31 அக்டோபர் 2022 கடைசி நாளாகும். தேசிய வருவாய் மற்றும் தகுதியுடன் கூடிய கல்வி உதவித் திட்டத்தின் கீழ் படிப்பில் சிறந்து விளங்கும் பொருளாதாரத்தில் பின்தங்கிய 8 ஆம் வகுப்புடன் பள்ளிப் படிப்பை நிறுத்திய மாணவர்கள் தொடர்ந்து கல்வியை தொடர்வதற்கு உதவித் தொகை வழங்கப்படுகிறது. ஆண்டுதோறும் 1 லட்சம் மாணவர்கள் தேர்ந்தெடுக்கப்பட்டு கல்வியை தொடரவும் அரசு உதவி பெறும் மற்றும் உள்ளாட்சி நிர்வாகங்களால் நடத்தப்படும் பள்ளிகளில் 10 ஆம் வகுப்பு முதல் 12 ஆம் வகுப்பு வரை பயிலும் மாணவர்களுக்கும் இந்த உதவித் தொகை வழங்கப்படுகிறது. அதன்படி ஆண்டுக்கு 12,000 ரூபாய் வழங்கப்படுகிறது.தேசிய கல்வி உதவித் தொகை நேரடியாக மாணவர்களின் வங்கிக் கணக்கிற்கு அனுப்பப்படுகிறது.
பெற்றோரின் ஆண்டு வருமானம் 3லட்சத்து 50 ஆயிரத்திற்கும் மிகாமல் இருக்கும் மாணவர்கள் கல்வி உதவித் தொகையை பெறுவதற்கு தகுதியுடையவர்கள் ஆவார்கள்.
இதற்கான தேர்வில் 55 சதவீத மதிப்பெண்கள் அல்லது 7 ஆம் வகுப்பு தேர்வில் 55 சதவீத மதிப்பெண்களை மாணவர்கள் பெற்றிருக்க வேண்டும். 
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870963
சிறப்பு சேவைகள் மற்றும் கட்டுரைகள்
தொழில்துறை 4.0 உற்பத்தித்திறனை அதிகப்படுத்தியுள்ளது: திருச்சிராப்பள்ளி தேசிய தொழில்நுட்ப கழக கருத்தரங்கில் தகவல்
தொழில்துறை 4.0 உற்பத்தித்திறனை அதிகப்படுத்தியுள்ளதாக சர்வதேச ஆட்டோமேஷன் சங்கத்துடன் இணைந்து திருச்சிராப்பள்ளி தேசிய தொழில்நுட்ப கழகம் ஏற்பாடு செய்திருந்த கருத்தரங்க தகவல் தெரிவிக்கிறது. இந்த கருத்தரங்கில் வருகைதரு பேராசிரியராக உரையாற்றிய அமெரிக்காவின் மத்திய கனெக்டிக்கட் மாநில பல்கலைக்கழக பேராசிரியர் டாக்டர் ரவீந்திர தம்மா, தொழில்துறை 4.0வுக்கான பாதையில் மாற்றங்களை கொண்டு வருவதாக டிஜிட்டல் மயமும், ஆட்டோமேஷனும் உள்ளன என்று கூறினார். தற்போதைய சூழலில் கூடுதலான உற்பத்தி, 3டி அச்சு, நிகழ்நேர திறன், டிஜிட்டல்மயம், ரோபோமயம் போன்றவை தொழில்துறை 4.0வுக்கு முக்கியமானதாக உள்ளன என்று அவர் குறிப்பிட்டார்.
இந்த நிகழ்வில் பேராசிரியர்கள் டாக்டர் என் சிவகுமாரன், டாக்டர் கே தனலட்சுமி மற்றும் மாணவர் பிரிவின் தலைவர் பவானி கோரிபதி உள்ளிட்டோர் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 214.95 கோடி 94.50 கோடி 2-வது தவணை மற்றும் 18.07 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 17,81,723 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 47,945 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,970 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,19,264 என அதிகரித்துள்ளது.
கடந்த 24 மணி நேரத்தில் 5,076 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.94 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,20,784 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858394
உள்நாட்டு விமானப் போக்குவரத்து அமைச்சகம்
தேசு விமான நிலையத்தில் புதிய உள்கட்டமைப்பை திரு ஜோதிராதித்யா சிந்தியா செப்டம்பர் 24 அன்று திறந்து வைக்கிறார்
சிவில் விமானப் போக்குவரத்து மற்றும் எஃகுத் துறை அமைச்சர் திரு ஜோதிராதித்யா சிந்தியா, அருணாச்சலப் பிரதேச முதலமைச்சர் திரு பெமா கண்டு ஆகியோர் வரும் 24-ந் தேதியன்று தேசு விமான நிலையத்தில் புதிதாக உருவாக்கப்பட்டுள்ள உள்கட்டமைப்பைத் திறந்து வைக்கிறார்கள்.
தேசு விமான நிலையம் என்பது தேசு நகரத்தில் அமைந்துள்ள ஒரு உள்நாட்டு விமான நிலையமாகும், இது ஒரே ஓடுபாதை மூலம் இயங்குகிறது. இந்த விமான நிலையம் 212 ஏக்கர் நிலப்பரப்பில் உருவாக்கப்பட்டுள்ளது, மேலும் இது ஏடிஆர் 72 வகை விமானங்களுக்கான நடவடிக்கைகளை கையாளும் திறன் கொண்டது. மாநில அரசின் வேண்டுகோளுக்கிணங்க தேசு விமான நிலையத்தை செயல்பாட்டுக்கு கொண்டு வருவதற்கான மேம்பாட்டுப்பணிகளை இந்திய விமான நிலைய ஆணையம் மேற்கொண்டது. ரூ.170 கோடி மதிப்பீட்டில் மேற்கொள்ளப்பட்ட பணிகளில் ஓடுபாதை விரிவாக்கம் , இரண்டு புதிய ஏப்ரான்கள் கட்டுதல், ஏடிஆர் 72 வகை விமானம் வருவதற்குரிய புதிய முனையக் கட்டிடம், தீயணைப்பு நிலையம், ஏடிசி கோபுரம் ஆகியவை அடங்கும்.
சிவில் விமானப் போக்குவரத்து அமைச்சகத்தின் ஆர்.சி.எஸ் உடான் திட்டத்தின் கீழ் தேசு விமான நிலையம் 2018 ஆம் ஆண்டில் செயல்பாட்டுக்கு வந்தது. இந்த விமான நிலையம் தற்போது அலையன்ஸ் ஏர் & ஃப்ளைபிக் ஏர்லைன்ஸின் வழக்கமான விமானங்கள் மூலம் திப்ருகார், இம்பால் மற்றும் குவஹாத்தியுடன் இணைக்கப்பட்டுள்ளது.
முனையக் கட்டிடத்தின் சிறப்பம்சங்கள்:
· முனையப் பகுதி: 4000 சதுர மீட்டர்.
· பீக் ஹவர் சேவை திறன்: 300 பயணிகள்
· செக்-இன் கவுண்டர்கள்: 05 + 
· வருகை கன்வேயர்கள் : 02
· விமான பார்க்கிங் பகுதிகள்: 02 - ஏடிஆர் -72 வகை விமானம்.
திட்டத்தின் நன்மைகள்
· அதிக போக்குவரத்தை கையாள விமான நிலைய திறனை விரிவுபடுத்துதல்.
· வடகிழக்கு பிராந்தியத்தை நாட்டின் பிற பகுதிகளுடன் சிறந்த இணைப்பை உறுதி செய்ய வேண்டும்.
· சுற்றுலா, வர்த்தகம் மற்றும் வேலைவாய்ப்புகளை மேம்படுத்துதல்.
· பிராந்தியத்தின் உள்கட்டமைப்பு அபிவிருத்தி மற்றும் பொருளாதார அபிவிருத்தியை ஊக்குவித்தல்.
அருணாச்சல பிரதேசத்தின் லோஹித் மாவட்டத்தின் தலைமையகமான லோஹித் ஆற்றின் கரையில் அமைந்துள்ள ஒரு சிறிய நகரம் தேசு ஆகும். இந்த நகரம், சுற்றிலும் பசுமையான காடுகள் மற்றும் மலைகள் நிறைந்து, இயற்கை அழகுக்கு பெயர் பெற்றது
நிதி அமைச்சகம்
மத்திய நிதி அமைச்சர் திருமதி நிர்மலா சீதாராமன் குஜராத்தின் கேவாடியாவில் நிதி அமைச்சகம் மற்றும் கார்ப்பரேட் விவகாரங்கள் அமைச்சகத்தின் சிந்தனை அமர்வுக்கு தலைமை வகித்தார்
நிதி அமைச்சகம் மற்றும் கார்ப்பரேட் விவகார அமைச்சகத்தின் மூன்று நாள்சிந்தன் ஷிவீர்இன்று குஜராத்தின் கேவாடியாவில் நிறைவடைந்தது. மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தலைமையில், மத்திய நிதித்துறை இணையமைச்சர்கள் திரு பங்கஜ் சவுத்ரி மற்றும் டாக்டர் பகவத் கிசான்ராவ் கரத் ஆகியோர் முன்னிலையில் சிந்தனை அமர்வு நடைபெற்றது. இந்தக் கூட்டத்தில் நிதி அமைச்சகம் மற்றும் கார்ப்பரேட் விவகார அமைச்சகத்தின் மூத்த அதிகாரிகள் கலந்து கொண்டனர்.
பிரதமர் திரு. நரேந்திர மோடியின் கனவுப்படி, ஐந்து உறுதிமொழிகளை பின்பற்றி அமிர்த கால இலக்குகளை அடைவது எப்படி என்பது குறித்து மத்திய சுற்றுச்சூழல் அமைச்சகம் மற்றும் எம்.சி.ஏ.வின் 100 க்கும் மேற்பட்ட மூத்த அதிகாரிகளால் சுதந்திரமான மற்றும் வெளிப்படையான விவாதங்கள் நடத்தப்பட்டன.
திருமதி சீதாராமன், அரசாங்கத்தில் உள்ள பரந்த வளங்கள் மற்றும் அனுபவங்களை உகந்த முறையில் பயன்படுத்துமாறு அதிகாரிகளுக்கு அறிவுறுத்தினார். அதிகாரிகள் தங்கள் நிர்ணயிக்கப்பட்ட பாத்திரங்களுக்கு அப்பால் எல்லைகளை ஆராய்ந்து, மற்ற துறைகளிலும் கூடுதல் தாக்கத்தை ஏற்படுத்த வேண்டும் என்று திருமதி சீதாராமன் வலியுறுத்தினார், இதனால் ஒட்டுமொத்த அமைச்சகத்திற்கு பயனுள்ளதாக இருக்கும் ஒருங்கிணைப்பு சிந்தனைகள் உருவாகின்றன.
மத்திய நிதியமைச்சர் செயல்திறன் மற்றும் செயல்திறன் இரண்டும் நீண்டகால நிகழ்வு என்றும், சீர்திருத்தக் கொள்கையில் நிலைத்தன்மை, தனிப்பட்ட மற்றும் நிறுவன செயல்திறன் இரண்டிலும் கவனம் செலுத்துவது, பொது சேவை வழங்குவதில் முக்கிய கூறுகள் என்றும் கூறினார்.
செயல்திறன் மற்றும் எதிர்விளைவு என்று தகவல் சுமை நிகழ்வைக் குறிப்பிட்ட மத்திய நிதி அமைச்சர், அமைச்சகம் மற்றும் எம்.சி.ஏ இரண்டும் முழு அரசாங்க அணுகுமுறையில் மட்டுமல்லாமல், விநியோகம் மற்றும் ஈடுபாட்டை அதிகரிக்க முழு நாடு அணுகுமுறையிலும் கவனம் செலுத்தி செயல்முறைகளை எளிமைப்படுத்த முயற்சிக்க வேண்டும் என்று வலியுறுத்தினார்.